Näkymä hotelli Rantakallan edustalta pohjoiseen.
Rantadyynejä ja hiekkasärkkä rannalla.
Näkymä hiekkasärkille mereltä päin katsottuna.
**Kalajoen hiekkasärkät** ovat luontokohde ja matkailukeskus Kalajoella, Pohjois-Pohjanmaan maakunnassa Perämeren rannikolla. Kalajoen hiekkasärkät sijaitsevat valtatie 8:n varrella noin kymmenen kilometrin päässä Kalajoen kaupungin keskustaajaman eteläpuolella.

Historia
--------

Kalajoen hiekkasärkkien synnystä on monta tarinaa. Tuomipakkoina aiemmin tunnettu paikka oli paikallisen väestön retkikohteena ainakin jo 1890-luvulta alkaen. Ensimmäinen kioski alueella aloitti 1920-luvulla. Vuonna 1931 toimintansa aloittanut niin sanottu Hilmanhotelli oli pitkään ainoa majoittava yritys. 1964 alueelle rakennettiin valtionhotelli, jossa on vieraillut muiden muassa presidentti Urho Kekkonen venäläisine vieraineen. 1960-luvulla alueelle tuli tanssilava ja lomaliiton hotelli. Kalajoen kunta (vuodesta 2002 kaupunki) ylläpiti leirintäaluetta, joka siirtyi yksityiseen omistukseen 2004. Matkailualueen määrätietoinen kehittäminen alkoi 1960-luvulla, minkä jälkeen yritysten lukumäärä alueella kasvoi. Kalajoen kunta rakensi Kylpylä Sanifanin 1990. Merkittävä kasvuhyppäys koettiin 2000-luvun ensimmäisinä vuosina, kun alueelle saatiin uusi hotelli (Santa’s Resort & Spa Hotel Sani, alun perin Kylpylä-hotelli Sani) sekä Metsähallituksen Meriluontokeskus vuonna 2007. Kalajoen kunnan vuonna 1986 perustama JukuJukumaa siirtyi yksityiselle yritykselle 2008. 2010-luvun loppupuolella loma-asuntorakentamisen määrä Hiekkasärkillä on kasvanut suuresti, ja vuonna 2017 alueella on noin 12 500 vuodepaikkaa, kun 2000-luvun alussa vuodepaikkoja oli vain noin 3 500. Toukokuussa 2018 Hiekkasärkkien tuntumaan avattiin Ostoskylä Raitti (nykyään Kohtaamispaikka Loisto).

Sauvakävelyn kerrotaan olevan kotoisin Kalajoelta; kalajokinen hiihtäjä Jussi Kurikkala harjoitteli kesäaikaan tarinan mukaan sekä hiekkasärkillä että Siiponjokilaaksossa nousten dyynien rinteitä sauvojen kanssa.

Tapani Kansan esittämä kappale "Kalajoen hiekat", alun perin The Mamas & the Papas -yhtyeen "California Dreaming", teki osaltaan hiekkasärkkiä tunnetuksi jo 1970-luvulla.

Luontokohde
-----------

Hiekkasärkät ovat noin kolmen ja puolen kilometrin mittainen laaja hiekkasärkkien ja -rantojen muodostama alue. Alueelle on tyypillistä myös rantojen kohoamisilmiö, joka on Pohjanmaan rannikolla voimakkainta Suomessa.

Kalajoen hiekkasärkkien matkailukeskus
--------------------------------------

Hotelli-ravintola Lokkilinna.
Vesipuisto Jukupark.
Kalajoen hiekkasärkkien matkailukeskuksen ympärivuotisia palveluita ovat muun muassa reitistöt hiihtoon ja sauvakävelyyn, lenkkeilyyn, hevosurheiluun, kylpylähotelli hyvinvointi-, terveys- ja kuntoliikuntapalveluineen, ruoka- ja viihderavintolapalvelut sekä ympärivuotiset majoitus- ja kokouspalvelut. *lähde tarkemmin?*

Ohjelmapalveluyritykset tarjoavat toimintaa ryhmille ympäri vuoden. Hiekkasärkillä on ympärivuotiset reitistöt talvella hiihtoon ja kesällä sauvakävelyyn, retkeilyyn ja pyöräilyyn. Hiekkarannalle johtavat puulankkupolut, jotka sopivat myös liikuntarajoitteisille ja lapsiperheille vaunujen kanssa.

Kesäaikana hiekkarantojen ja luontoreittien lisäksi matkailukeskuksen palveluja ovat vesi- ja puuhapuisto Jukupark, leirintäalue Top Camping Hiekkasärkät meren rannassa sekä useat lomakylät. Matkailukeskuksessa on myös golfkenttä ja Keskuskarin venesatama. Alueella voi kalastaa Lohilaaksossa, osallistua raviradalla pidettäviin ratsatuskilpailuihin tai raveihin tai vaikka rompetoritapahtumaan. Kesäteatterissa esitetään joka vuosi pari uutta tuotantoa. Matkailukeskuksessa järjestetään muun muassa hiekkafutiksen SM-kilpailut, hiekkasählyn kilpailut, hiekkaolympialaisia ja muita harrastajatapahtumia. Suurimpia tapahtumia ovat Kalajoen Juhannus ja Kalajoen Venetsialaiset elokuun lopulla. 

Aiemmin matkailueella oli myös kapearaiteinen Kalajoen Hiekkasärkkien rautatie, joka lopetti toimintansa 1990-luvun lopulla. Kalajoen keskustaan pääsee ilmaisbussilla, joka liikennöi kesäaikaan.

Tilastokeskus on luokitellut Kalajoen hiekkasärkät taajamaksi.

Loma-asuntomessut 2014
----------------------

Suomen asuntomessut ja Kalajoen kaupunki järjestivät Kalajoen hiekkasärkillä kesällä 2014 loma-asuntomessut. Projektijohtajana messuilla toimi Laura Ruohola. Messuilla vieraili yli 40 000 kävijää kahden viikon aikana.

Muita käyntikohteita ja palveluita Kalajoella
---------------------------------------------

Kalajoen hiekkasärkkien matkailukeskuksessa sijaitsee ABC:n yhteydessä Sale-lähikauppa. Hiekkasärkillä olevalta basaaritorilta voi ostaa kivikoruja sekä jäätelöä. Kesäkaudella torstaisin on tuotetori ja vaihtelevasti muita tuotteita.

Matkailukeskuksen vaikutusalueella ovat muun muassa Isopahkalan keramiikkapaja valtatie 8 varrella noin 4 km pohjoiseen Hiekkasärkistä, H. Ulvi lasiateljee Kalajoen Plassilla, Birgitin paja Rahjassa, jossa on myös Siipon puutarha, kyläkauppa valtatie 8:n varrella (noin 3 km etelään Hiekkasärkistä), Tyngän Mylly ja Kalajoen karkkipaja Kalajoen Tyngän kylässä. Tyngän myllyltä voi ostaa tuoreita vilja- ja jauhotuotteita sekä tutustua jokimyllyyn ja kyläkauppaan. 

Hiekkasärkkien matkailukeskuksen vaikutusalueella on hiekkasärkkien dyynialueen lisäksi myös muita luontokohteita kuten Siiponjoki, Rahjan saaristo ja itsehallinnostaan tunnettu Maakallan kari ja Ulkokallan majakkasaari, jossa voi nykyisin yöpyä majakanvartijan asuintiloihin kunnostetuissa tiloissa. 

Kalajokisuulla sijaitsee Kalajoen vanha markkinapaikka, jonka ympärille on rakentunut kyläyhdyskunta "Plassi". Plassilla on vanha sahamiljöö ja Havulan Sahakartano, johon voi tutustua opastettuna kesäaikaan ja muulloin tilauksesta.

Lähteet
-------

1. 1 2  Kekkonenkin pöllytti Kalajoen hienoa hiekkaa  6.9.2012. Me Naiset. Viitattu 11.7.2018.
2. ↑  Hiliman hotelli tuomipakoilla - Kalajoen matkailuelinkeinon alku Kirjastovirma.  Arkistoitu 11.7.2018. Viitattu 11.7.2018.
3. ↑  Kalajoen Hiek­ka­särk­kien yrittäjä vaihtui  16.11.2004. Kaleva.fi. Viitattu 13.3.2016.
4. ↑  SaniFani-kylpylä avattiin Kalajoella.  *Helsingin Sanomat*, 3.9.1990. HS arkisto (maksullinen). Viitattu 1.1.2017.
5. ↑  Santa's Hotels laajenee Kalajoelle  14.10.2016. Yle Uutiset. Viitattu 14.10.2016.
6. ↑  Kalajoen Hiek­ka­sär­kil­le mil­joo­nain­ves­toin­te­ja  19.2.2008. Kaleva.fi. Viitattu 26.12.2016.
7. ↑  Mainio,Tapio: Rakennusbuumi kiihtyy Hiekkasärkillä - odotuksissa 300 miljoonan investoinnit  31.5.2017. Kauppalehti. Viitattu 3.7.2018.
8. ↑  Kalajoen Hiek­ka­särk­kien tuntumaan avataan toukokuussa uusi Ostoskylä Raitti  6.2.2018. Kaleva.fi. Viitattu 3.7.2018.
9. ↑  Ostoskylä Raitti täyttyi väestä heti ovien avauduttua Kalajoen Hiekkasärkillä – katso kuvagalleria ja video  26.5.2018. KP24.  Arkistoitu 3.7.2018. Viitattu 3.7.2018.
10. ↑  Kohtaamispaikka Loisto Hiekkasärkillä täyttyy kesäksi, uutuutena muun muassa kahvila – "Vuokrattavat tilat loppuivat kesken" Keskipohjanmaa. Viitattu 12.2.2023.
11. ↑  Raitti on myyty: "Olemme vakuuttuneita, että Kalajoella kannattaa yrittää" – Katso videolta miltä Raitin sisällä näyttää tällä hetkellä! Kalajokilaakso.  Arkistoitu 12.2.2023. Viitattu 12.2.2023.
12. ↑  Hiekkasärkät imuroi rahaa Kalajoen kassaan  27.9.2012. Yle Uutiset. Viitattu 26.12.2016.
13. ↑  Kalajoen hiekkasärkkien matkailukeskus
14. ↑  Taajamat väkiluvun ja väestöntiheyden mukaan 31.12.2014 Tilastokeskus. Viitattu 1.1.2017. [vanhentunut linkki]
15. ↑  Sirviö Ari-Pekka: Kalajoen loma-asuntomessuilla yli 40 000 kävijää  07.07.2014. Yle Uutiset.
16. ↑  Anttila, Ilkka: Tutustutaan Siiponjokeen (pdf) Rahjan saariston Life-projekti.  Arkistoitu 21.10.2007. Viitattu 10.7.2009.
17. ↑  Rahjan saaristo  12.10.2019. Luontoon.fi.

Aiheesta muualla
----------------

* 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kalajoki |
| --- |
|  |
| Historia | 
* Ikalaborgin vapaaherrakunta
* Raumo Glasbruk
* Kalajoen kapina

 | Kalajoen vaakuna |
|  |
| Kylät ja kaupunginosat | 

|  |  |
| --- | --- |
| Kalajoki | 
* Kääntä
* Etelänkylä
* Kurikkala
* Kärkinen
* Mehtäkylä
* Pitkäsenkylä
* Pohjankylä
* Rahja
* Tynkä
* Typpö
* Vasankari

 |
|  |
| Himanka | 
* Ainali
* Hillilä
* Himankakylä
* Lahdensuu
* Pahkala
* Pernu
* Pöntiö
* Rautila
* Saarenpää
* Tomujoki
* Torvenkylä
* Kannuskylä

 |
|  |
| Rautio | 
* Alapäänkylä
* Kärkisenkylä
* Rautionkylä
* Typpönkylä
* Ylipäänkylä

 |

 |
|  |
| Luonto | 
* Kalajoen hiekkasärkät
* Kalajoki
* Kallankarit
* Lestijoki
* Rahjan saaristo
* Siiponjoki
* Vääräjoki

 |
|  |
| Talous | 
* Hotelli Rantakalla
* Jukupark
* Kalajoen Mustilankankaan tuulipuisto
* Kati
* Kauppakeskus Merta
* Kensapuu

 |
|  |
| Kulttuuri | 
* Fermaatti
* Jokelan pappila
* Kalajoen Juhannus
* Kalajoen kirjasto
* Kalajoen seurakuntakoti
* Himangan seurakuntakoti
* Raution seurakuntakoti
* Ruonan leirikeskus
* Sautinkari
* *Patsaat ja taideteokset*

 |
|  |
| Seurakunnat | 
* Kalajoen seurakunta
	+ Kalajoen kirkko
	+ Kalajoen tsasouna
	+ Himangan kirkko
	+ Maakallan kirkko
	+ Vuorenkallion kappeli
	+ Raution kirkko
* Himanka-Kalajoki baptistiseurakunta
* Kalajoen helluntaiseurakunta
* Kalajoen vapaaseurakunta

 |
|  |
| Urheilu ja liikunta | 

|  |  |
| --- | --- |
| Urheiluseurat | 
* Himangan Pallo
* Himangan Roima
* Himangan Urheilijat
* JHT Kalajoki
* Kalajokilaakson Golf
* Kalajoen Junkkarit
* K-Pallo
* Raution Kisailijat
* Särkät Volley

 |
|  |
| Liikuntapaikat | 
* Hiekkasärkät Areena
* Himangan urheilukenttä
* Kalajoen jäähalli
* Merenojan liikuntakeskus
* Merenojan liikuntahalli
* Raution urheilukenttä

 |

 |
|  |
| Koulutus | 
* Kalajoen kristillinen opisto
* Merenojan yhtenäiskoulu
* Raumankarin yhtenäiskoulu
* Raution koulu
* Tyngän aluekoulu

 |
|  |
| Liikenne | 
* Kalajoen satama
* Kalajoen Hiekkasärkkien rautatie
* Seututie 774
* Seututie 775
* Valtatie 27
* Ulkokallan majakka

 |
|  |
| Muuta | 
* Kalajoen Seutu
* Kalajoen vaakuna
* Himangan vaakuna

 |

 |